איש זאב בלילה

איש זאב בלילה (באנגלית: Werewolf by Night) הוא ספיישל טלוויזיה אמריקאי בבימויו של מייקל ג'אקינו ונכתב על ידי הת'ר קווין ופיטר קמרון, אשר הופק עבור שירות הסטרימינג דיסני+. הספיישל מבוסס על דמות באותו השם של מארוול קומיקס. הוא נועד להיות "פרזנטציה מיוחדת" - הספיישל הראשון ביקום הקולנועי של מארוול (MCU), וחולק המשכיות עם שאר סרטי הזיכיון. הספיישל הופק על ידי אולפני מארוול, ועוקב אחר קבוצה סודית של ציידי מפלצות אשר מתחרים על אבן כוח עוצמתית ומתמודדים עם מפלצות מסוכנות.

גאל גרסיה ברנאל מככב בספיישל בתור ג'ק ראסל / איש זאב בלילה, לצידן של לורה דונלי והרייט סנסום האריס. הפיתוח של הספיישל החל באוגוסט 2021, כשברנאל לוהק לתפקיד הראשי בנובמבר. ג'אקינו הצטרף לפרויקט במרץ 2022, לפני תחילת הצילומים שנערכו מאוחר יותר באותו חודש באטלנטה, ג'ורג'יה, והסתיימו בסוף אפריל. הספיישל הוכרז רשמית בספטמבר 2022, כשג'אקינו שימש גם בתור מלחין הפסקול.

איש זאב בלילה יצא בדיסני+ ב-7 באוקטובר 2022, כחלק מהשלב הרביעי ביקום הקולנועי של מארוול.

== עלילה ==
לאחר מותו של יוליסס בלדסטון, חמישה ציידי מפלצות מנוסים, כולל ג'ק ראסל, מזומנים על ידי אלמנתו של יוליסס, וורוסה, לאחוזת בלדסטון, שם הם מקבלים הוראה להשתתף בציד תחרותי כדי לקבוע את המנהיג החדש שלהם, מי יחזיק את הכוח העוצמתי של אבן דם. בתו המנוכרת של יוליסס, אלזה, מגיעה גם היא להתחרות על האבן הדם, למרות שוורוסה הזהירה אותה מלעשות זאת.

הציד מתחיל במבוך גדול בשטח האחוזה, עם מפלצת שנלכדה שהושתלה בה אבן הדם כטרף לציידים. בעקבות מפגש עם אלזה, ראסל מוצא את המפלצת, "טד", חבר שראסל חיפש והתכוון לחלץ, בזמן שאלזה נלחמת והורגת את אחד הציידים האחרים. ראסל עוזב את טד כדי לבצע את תוכנית הבריחה שלו, ומתאחד עם אלזה בזמן שהיא מסתתרת במאוזוליאום. השניים מסכימים לעבוד יחד כדי לשחרר את טד ולהשיג את אבן הדם. טד הורג עוד אחד מהציידים, וראסל הורס את הקיר החיצוני של המבוך כדי שיוכלו לברוח. טד בורח ליער לאחר שאלזה מסירה ממנו את אבן הדם. עם זאת, אבן הדם מגיבה באלימות למגע של ראסל, מה שמצביע על כך שהוא גם מפלצת, כאשר וורוסה והציידים האחרים מגיעים.

וורוסה לוכדת את ראסל ואלזה בכלוב, ומשתמשת באבן הדם כדי להפעיל את השינוי של ראסל לצורת איש הזאב שלו. במקום להרוג את אלזה כפי שוורוסה התכוונה, איש הזאב שובר את הכלוב ושוחט את השומרים של וורוסה, אבל וורוסה מכניעה אותו באמצעות אבן הדם. אלזה גם בורחת, הורגת את שני הציידים הנותרים, ועוצרת את וורוסה מלהרוג את איש הזאב. איש הזאב תוקף את אלזה, אך משאיר אותה בחיים כשהוא מזהה אותה, ועוזב את האחוזה. וורוסה זועמת מנסה להרוג את אלזה, אך נשרפת על ידי טד, אשר עוזב אחר כך למצוא את ראסל בזמן שאלזה לוקחת את השליטה על האחוזה ועל אבן הדם. למחרת, ראסל מתעורר ביער בצורתו האנושית כשטד שומר עליו, ושמח לגלות שאלזה בטוחה.

== דמויות ושחקנים ==
* גאל גרסיה ברנאל - ג'ק ראסל/איש זאב בלילה, צייד מפלצות שסובל מקללה שהופכת אותו לאיש זאב.<ref></ref> בהתחלה לקח לברנאל ארבע שעות להיכנס לתחפושת ולאיפור של איש הזאב, אבל עד סוף הצילומים התהליך הפך לדי מהיר.<ref></ref>
* לורה דונלי - אלזה בלודסטון, בתו המנודה של יוליסס בלודסטון אשר סולדת ממסורת ציד המפלצות של משפחתה.<ref></ref>
* הרייט סנסום האריס - וורוסה: אלמנתו של יוליסס ואימה החורגת של אלזה אשר מנהיגה קבוצה סודית של ציידי מפלצות.

ציידי מפלצות נוספים כוללים את יוג'ין בונדורנט בתפקיד ערזאל, אל המאכר בתפקיד בילי סוואן,<ref></ref> יוזני בונדורנט בתור לינדה, קירק ר. טאצ'ר בתור ג'ובן,<ref></ref> לאונרדו נאם בתור סיימון, ג'ייקוב מאיה בתור ג'ייק גומז,<ref></ref> ודניאל ג'יי ווטס לוהק לתפקיד לא ידוע.<ref></ref> בנוסף מופיעים יוליסס בלודסטון, צייד מפלצות המת שהפך את גופתו לרובוט מונפש, מדובב על ידי ריצ'רד דיקסון.<ref></ref> וקארי ג'ונס בתפקיד יצור אדם (Man-Thing), מפלצת ביצות.<ref></ref>

== הפקה ==
=== פיתוח ===
עד חודש מאי 2001, אולפני Dimension Films תכננו להפיץ סרט המבוסס על דמותו של "איש זאב בלילה", עם סיפור שפותח על ידי אבי ארד, קווין פייגי ואבי ארד מאולפני מארוול.<ref></ref> הסרט היה אמור להיות מופק בשיתוף עם אולפני Crystal Sky Pictures, ועד יוני 2002 הנס רודיונוף היה אחראי על כתיבת התסריט מטיוטות ראשונות של ג'ון פאסאנו שיועד להיות הבמאי.<ref></ref> בפברואר 2003, רוברט נלסון ג'ייקובס נתמנה לכתוב את התסריט על ידי Crystal Sky Pictures, כאשר אבי ארד מאולפני מארוול משמש כמפיק יחד עם סטיבן פול ופטריק איוואלד מ-Crystal Sky Pictures ובראד וטסון וניק פיליפס מ-Dimension Films.<ref></ref> במרץ 2004, הפרויקט פורסם ב-American Film Market לקראת הפצה אפשרית,<ref></ref> ועד חודש נובמבר של אותה שנה, Crystal Sky Pictures נערכה לקיים את צילומי הסרט בבריטניה למשך חצי השנה הקרובה.<ref></ref> שנה לאחר מכן בנובמבר 2005, Crystal Sky Pictures תכננה להכריז על במאי וצוות שחקנים לקראת התחלת הצילומים ב-2006, אך זה לא התממש.<ref></ref> בפברואר 2019, קווין סמית' רצה לכלול את "איש זאב בלילה" בסדרת אנימציה על הווארד הברווז שהוא כתב והפיק בשיתוף חטיבת הטלוויזיה של מארוול (שבהמשך גם בוטלה), אך נענה בשלילה לאחר שהתבשר כי לאולפני מארוול כבר קיימות תוכניות להציג את הדמות ביקום הקולנועי של מארוול (MCU).<ref></ref>

בתחילת אוגוסט 2021, דו"ח של האתר Production Weekly חשף כי בין פרויקטים עתידיים שנמצאים בפיתוח קיים אחד על השם "Werewolf By Night".<ref></ref> לקראת סוף אותו החודש, נחשף כי אולפני מארוול מפתחים ספיישל טלוויזיוני בנושא ליל כל הקדושים עבור שירות הסטרימינג דיסני+, שעל פי הדיווחים יתמקד בדמותו של "איש זאב בלילה", אם כי לא ברור איזו גרסה של הדמות תוצג - ג'ק ראסל או ג'ייק גומז.<ref></ref> מאז דצמבר 2021, שמועה הצביעה כי מייקל ג'אקינו, שהלחין בעבר את הפסקול של מספר סרטי MCU, מקושר לביים פרויקט בהפקת אולפני מארוול.<ref></ref> במרץ 2022 הוכרז כי ג'אקינו נשכר לביים את הספיישל (שעד לאותו זמן ניחן בשם "ספיישל ליל כל הקדושים" בלבד) שיעמוד על שעה אחת. הניסיון של ג'אקינו בבימוי כולל סרט קצר בשם "Monster Challenge" משנת 2018, ופרק בסדרת האנימציה מסע בין כוכבים: מסעות קצרים.<ref></ref> למרות שהפרויקט זכה לשם "איש זאב בלילה" על ידי כמה מקורות, ה-Hollywood Reporter ציין שהוא יכול להיקרא אחרת. ג'אקינו אישר ביוני 2022 שהוא יביים את הספיישל, ותיאר את החוויה כמהנה אך "מאתגרת".<ref></ref> בכנס D23 של אולפני דיסני שנערך ב-10 בספטמבר 2022, הספיישל הוכרז רשמית תחת הכותר "איש זאב בלילה", ותויג כ"פרזנטציה מיוחדת" הראשונה במינה מטעם אולפני מארוול.<ref></ref><ref></ref> אורכו 53 דקות.<ref></ref> קווין פייגי, סטיבן ברוסארד, לואיס דספוסיטו, ויקטוריה אלונסו ובראד וינדרבאום משמשים כמפיקים בפועל.<ref></ref> בריאיון ל-Screen Rant מספטמבר 2022, סיפר ג'אקינו כי קווין פייגי הופתע לשמוע את רצונו לעשות פרויקט על "איש זאב בלילה", כשזה שאל אותו על איזה נכס של מארוול הוא מעוניין לעבוד, אך התלהב לאחר ששמע ממנו על רעיונות פוטנציאליים.<ref></ref> ג'אקינו התייחס לספיישל כמו פרק של אזור הדמדומים, ש"יציג לילה אחד בחייהם של [ג'ק ראסל ואלזה בלודסטון], ויראה מה קורה".<ref></ref> זה איפשר להם להימנע מהצורך לסקר סיפור מקור יותר ממה שצריך, או להכין את הקרקע למה שיקרא לאחר אירועי הספיישל.<ref></ref>

=== ליהוק ===
חיפוש אחר שחקן ממוצא לטיני בשנות ה-30 לחייו כדי לגלם את התפקיד הראשי בספיישל היה בעיצומו בסוף אוגוסט 2021, כאשר גאל גרסיה ברנאל לוהק לתפקיד בנובמבר. בינואר 2022, לאורה דונלי לוהקה לתפקיד לא ידוע, שבהמשך נחשף כאלזה בלודסטון.<ref></ref><ref></ref>

=== צילומים ===
הצילומים היו צפויים להתחיל בסוף מרץ 2022 באולפני Trilith באטלנטה, ג'ורג'יה, תחת שם העבודה Buzzcut, ולהתחיל ב-29 במרץ. זואי ווייט משמשת כצלמת קולנוע. הצילומים היו אמורים להתחיל בפברואר ולהימשך חודש עד מרץ 2022. הצילומים הסתיימו בסוף אפריל 2022.

== הפצה ==
הספיישל יצא בדיסני+ ב-7 באוקטובר 2022. הוא לוקח חלק בשלב הרביעי של היקום הקולנועי של מארוול. הקרנה מיוחדת התרחשה ב-Fantastic Fest באוסטין, טקסס ב-25 בספטמבר 2022,<ref></ref> ובבית הקברות של Hollywood Forever ב-6 באוקטובר, כחלק מאירוע בנושא ליל כל הקדושים של דיסני בשם "Hallowstream". הקרנה נוספת התרחשה ב-13 באוקטובר 2022 בקולנוע ניו בוורלי, שם הספיישל הוצג בסרט קולנוע בקוטר 35 מ"מ.<ref></ref>

== ביקורת ==
על פי הWhip Media של TV Time הספיישל היה סרט הסטרימינג המוביל עבור הצופים בארצות הברית לשבוע שהסתיים ב-9 באוקטובר 2022,<ref></ref> הסרט השני הכי בסטרימינג לשבוע שהסתיים ב-16 באוקטובר<ref></ref>, השלישי בגודלו לשבוע המסתיים ב-23 באוקטובר.<ref></ref>

אתר הביקורות Rotten Tomatoes דיווח על דירוג של 91%, עם ציון ממוצע של 7.6/10, על סמך 97 ביקורות.<ref></ref> Metacritic שמשתמש בממוצע משוקלל, הקצה לספיישל ציון של 69 מתוך 100 על סמך 17 מבקרים, מה שמצביע על "ביקורות חיוביות בדרך כלל".<ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="2" |2024
! rowspan="2" |פרס סאטורן
|הצגת הטלוויזיה הטובה ביותר
|איש זאב בלילה
|
| rowspan="2" |<ref></ref>
|-
|כוכב האורח הטוב ביותר בסדרת טלוויזיה
|גאל גרסיה ברנאל
|
|}

==קישורים חיצוניים==
* 

== הערות שוליים ==

קטגוריה:דיסני+: סרטים